–	આપણા ઈશ્વર એ આપણી ધારણા મુજબની મૂર્તિ કે ચિત્ર મુજબના હોય કલ્પના મુજબના હોય પણ, જે ઈશ્વરમાં આપણને શ્રદ્ધા છે એ ઈશ્વરના ગુણ આપણામાં હોય તો અને તો જ એ સાચી શ્રદ્ધા કહેવાય. આપણે એ ઈશ્વર સાથે સોદો કરીએ કે તું આ કામ કરી દે, મારા પાપ ધોઈ લે તો હું ચાલીને આવીશ ,, હું ૧૧ રૂપિયા નો પ્રસાદ ચડાવીશ આ બધું હું પણ કરતી જ આવી છું. પણ હવે આ વાત સમજાઈ કે આપણા દુખ આપણે જાતે જ નિવારી શકીએ એવી વિદ્યા, શક્તિ છે. અને જે ભગવાન, દેવી, સંતમાં માનતા હોઈએ શ્રદ્ધા હોય એના સાચા ગુણો આપડી અંદર ઉતારવાની પૂરી કોશિશ કરીએ. તો અને તો જ વિપશ્યના સાકાર થાય. સુખમાં છકી નાં જવું દુઃખમાં ડગી નાં જવું આ બધું બુદ્ધિના સ્તરે બહુ સાંભળેલું છે પણ અનુભવે કેમ ઉતારવું એ અહિયાં શીખવા મળે. અને એ પણ જાત અનુભવે જ મળે.